CELEX: 62007TN0429
Language: et
Date: 2007-11-27 00:00:00
Title: Kohtuasi T-429/07: 27. novembril 2007 esitatud hagi — BP Aromatics Ltd versus Euroopa Ühenduste Komisjon

9.2.2008   
            
            
               ET
            
            
               Euroopa Liidu Teataja
            
            
               C 37/24
            
         27. novembril 2007 esitatud hagi — BP Aromatics Ltd versus Euroopa Ühenduste Komisjon
   (Kohtuasi T-429/07)
   (2008/C 37/37)
   Kohtumenetluse keel: inglise
   Pooled
   Hageja: BP Aromatics Ltd (Sunbury on Thames, Ühendkuningriik) (esindajad: Solicitor A. Renshaw ja Solicitor G. Bushell)
   Kostja: Euroopa Ühenduste Komisjon
   Hageja nõuded
   
               —
            
            
               Tühistada vaidlustatud otsus;
            
         
               —
            
            
               mõista kohtukulud välja kostjalt ja kõigilt menetlusse astujatelt, kellele on antud luba menetlusse astumiseks, ning
            
         
               —
            
            
               võtta muid meetmeid, mida kohus peab vajalikuks.
            
         Väited ja peamised argumendid
   Hageja nõuab komisjoni 10. juuli 2007. aasta otsuse K(2007) 3202 (lõplik) tühistamist, milles komisjon tunnistas Portugali poolt teatatud ja Artensale (Artenius) uue keemiatoodete tehase ehitamiseks antud riigiabi ühisturuga kokkusobivaks vastavalt EÜ artikli 87 lõike 3 punktile a.
   Oma hagi toetuseks väidab hageja, et komisjon on rikkunud EÜ artikleid 87 ja 88, nende rakendussätteid, teatud olulisi menetlusnorme ja mitut ühenduse õiguse põhimõtet selles osas, milles komisjon on:
   
               —
            
            
               valesti tõlgendanud ja kohaldanud 2002. aasta mitut valdkonda hõlmavat raamprogramm regionaalse abi kohta suurtele investeerimisprojektidele, (1) mis nõuab Euroopa majanduspiirkonna, mitte ülemaailmsel turul põhinevat hinnangut;
            
         
               —
            
            
               teinud ilmse hindamisvea, leides, et puhta tereftaalhappe asjaomane turg on ülemaailmne turg, samas kui selleks on hageja arvates Euroopa majanduspiirkonna turg, ning
            
         
               —
            
            
               teinud ilmse hindamisvea, leides, et Artensa asjaomane müügiosa on 25 %, samas kui see ületab Euroopa majanduspiirkonna turul 25 %.
            
         Hageja väidab, et kui komisjon oleks üksikasjalikult ja kohaselt uurinud puhta tereftaalhappe Euroopa majanduspiirkonna turgu, oleks tal olnud tõsiselt raske hinnata abi ühisturuga kokkusobivust, mis oleks muutnud vajalikuks ametliku uurimismenetluse alustamise vastavalt EÜ artikli 88 lõikele 2.
   Hageja arvates toetab Portugali ametiasutuste abist teatamise ja vaidlustatud otsuse vastuvõtmise vahelise ajavahemiku pikkus seda fakti, et komisjonil oli oma esialgses uurimismenetluses abi hindamisel tõsiseid raskusi ning et ta oleks pidanud järelikult alustama EÜ artikli 88 lõike 2 alusel ametlikku uurimismenetlust.
   Hageja väidab lisaks, et on rikutud tema menetluslikke õigusi, kuna komisjon ei alustanud ametlikku uurimismenetlust, nagu ta oleks pidanud tegema EÜ artikli 88 lõike 2 kohaselt.
   Lõpetuseks väidab hageja, et komisjon on rikkunud oma EÜ artiklist 253 tulenevat põhjendamiskohustust.
   
      (1)  Komisjoni teatis — Mitut valdkonda hõlmav raamprogramm regionaalse abi kohta suurtele investeerimisprojektidele (teatavaks tehtud numbri K(2002) 315 all) (EÜT C 70, lk 8).